Derde boek in gewilde reeks heruitgegee: Die Swart Kat slaan ‘n noot deur Chris Sasner | Protea Boekhuis
Derde boek in gewilde reeks heruitgegee: Die Swart Kat slaan ‘n noot deur Chris Sasner
by Protea Boekhuis on Oct 12th, 2012 Tweet
Die Swart Kat slaan ‘n noot deur Chris Sasner, met ‘n splinternuwe omslagontwerp en illustrasies deur Willem Samuel, verskyn vandeesmaand by Protea Boekhuis: Die onverskrokke gemaskerde misdaadvegter, die Swart Kat, slaan waar dit die seerste maak. Hy slaan soms mis, maar wanneer hy toeslaan, slaan hy sommer ’n noot! Wanneer ’n filmregisseur ’n wêreldberoemde diamant vir ’n fliek oor diamantroof wil “leen”, kry Borrie … e … die Swart Kat snuf in die neus. ’n Geslepe bende brandkluisrowers se planne moet gefnuik word by ’n nuwe teaterkompleks en ’n roof by die Grendel Bank kos amper die Swart Kat se lewe! Gelukkig het hy nege lewens, want met skurke soos Tosher, Polanksi en die grootkopdwerg Tjollie, sou ’n gewone misdaadbestryder nooit kon oorleef nie.
Willem Samuel is kunsdirekteur by die comic- en animasie-ateljee Strika Entertainment in Kaapstad, wat die gewilde Supa Strikas televisiereekse en strokiesprente skep. Sy werk is verder te sien op die internet en het al in vele publikasies verskyn, onder andere Laugh it Off en Bitterkomix. Besoek Willem Samuel se blog
Die Swart Kat slaan ‘n noot deur Chris Sasner, illustrasies deur Willem Samuel
Tags: Afrikaans, Chris Sasner, Die Swart Kat slaan 'n noot, Fiction, Jeug, Jeugboeke, Protea, Protea Boekhuis, Reeks, South Africa, Swart Kat, Willem Samuel, Youth
« Podcast and Slideshow: Roger Ballen Discusses His Collaboration with Die Antwoord Nuut: Krygsperd, die Afrikaanse vertaling van Michael Morpurgo se bekende roman War Horse » Please register or log in to comment